

**Жер туралы ғылым саласында жас ғалымдарға академик Д.А. Қонаев атындағы сыйлықтар тағайындау жөнiнде**

***Күшін жойған***

Қазақстан Республикасы Министрлер Кабинетiнiң Қаулысы 1994 жылғы 24 тамыз N 957. Күші жойылды - Қазақстан Республикасы Үкіметінің 2000.05.10. N 685 қаулысымен. ~P000685

      Қазақстан Республикасы Президентiнiң "Д.А. Қонаев есiмiн мәңгi есте қалдыру туралы" 1994 жылғы 24 ақпандағы N 1577 Қаулысын (Қазақстан Республикасы ПҮАЖ-ы, 1994 ж., N 10, 98-бап) iске асыру үшiн Қазақстан Республикасының Министрлер Кабинетi қаулы етедi:

      1. Жер туралы ғылым саласында жас ғалымдарға Қазақстан Республикасы Ұлттық ғылым академиясының академигi Д.А. Қонаев атындағы сыйлықты беру тәртiбi туралы ереже бекiтiлсiн (қоса берiлiп отыр).

      2. Қазақстан Республикасының ұлттық ғылым академиясы аталған сыйлықты беру үшiн iргелi зерттеулер бағдарламаларын қаржыландыруға арналған бюджет қаражат есебiнен қажеттi сома бөлiп отырсын.

        Қазақстан Республикасының

           Премьер-министрi

                                        Қазақстан Республикасы

                                        Министрлер Кабинетiнiң

                                        1994 жылғы 24 тамыздағы

                                            N 957 қаулысымен

                                             бекiтiлген

           Жер туралы ғылым саласында жас ғалымдарға Қазақстан

           Республикасы Ұлттық ғылым академиясының академигi

         Д.А. Қонаев атындағы сыйлықтарды беру тәртiбi туралы

                              Ереже

        1. Қазақстан Республикасы Президентiнiң "Д.А. Қонаевтың өсiмiн мәңгi есте қалдыру туралы" 1994 жылғы 24 ақпандағы қаулысына сәйкес Жер туралы ғылым саласында жас ғалымдарға Қазақстан Республикасы Ұлттық ғылым академиясының академигi Д.А. Қонаев атындағы 50 ең төменгi жалақы мөлшерiнде жыл сайын берiлетiн сыйлықтар (үшеу) тағайындалды.

      2. Сыйлықтар Қазақстан Республикасының азаматы болып табылатын, республиканың мекемелерiнде (ұйымдарда, жоғары оқу орындарында, кәсiпорындарда) қызмет iстейтiн және (немесе) республиканың жоғары оқу орындарында, аспирантурада, ординатурада, адьюнктурада оқитын жасы 35-тен аспаған жас ғалымдарға үлкен теориялық және практикалық маңызы бар Жер туралы ғылым саласындағы перспективалы және принциптi жаңа ғылыми-техникалық шешiмдер, ғылыми зерттеулер үшiн берiледi.

      Сыйлық бұрын басқа сыйлықтар мен наградаларға ие болмаған жұмыс (немесе жұмыстар топтамасы) үшiн бiр рет берiледi.

      3. Сыйлықтарды Қазақстан Республикасы Ұлттық ғылым академиясының шешiмi негiзiнде академик Д.А. Қонаевтың туған күнi қарсаңында Қазақстан Республикасының Министрлер Кабинетi бередi.

      4. Сыйлық алу үшiн конкурс өткiзу шешiмi республикалық ресми баспасөзде конкурс басталатын күннен бiр ай бұрын (жыл сайын 1 желтоқсанда) жарияланады.

      5. Сыйлық алу үшiн еңбектердi конкурсқа ұсыну ғалымдар мен ғылыми-техникалық кеңестер, ғылыми мекемелердiң, жоғары оқу орындарының, ұйымдар мен кәсiпорындардың жас ғалымдарының ғылыми кеңестерi, сондай-ақ жеке түрде (өзiн-өзi ұсыну) арқылы жүргiзiледi.

      Сыйлық алу үшiн конкурсқа ұсынылатын ұжымның саны 3 адамнан аспауы тиiс. Авторлық ұжымға адамдарды тек қана әкiмшiлiк немесе ұйымдастыру қызметi бойынша енгiзуге болмайды.

      6. Сыйлық алуға ұсынылған материалдарда:

      - жарияланған уақыты мен жерi көрсетiлген монография түрiндегi ғылыми жұмыс, мақалалардың көшiрмелерi, авторлық куәлiктер, патенттер, рефераттар болуы тиiс. Жұмыстың әрбiр данасына авторлардың қолы қойылып, ұсынушы мекеменiң мөрiмен куәландырылған аннотация қоса берiледi;

      - қосымша материалдар:

      сыйлық алуға кандидатты ұсыну туралы ғылыми (ғылыми-техникалық) кеңес мәжiлiсi хаттамасының көшiрмесi<\*>;

      <\*>Өзiн-өзi Ұсынған болса берiлмейдi.

      мамандардың жұмысқа берген жалпы бағасы бар ұсынылушының ғылыми жетiстiктерiн сипаттайтын дәлелдi ұсынысы (немесе дәлелдi жеке мәлiмдемесi), жұмысты орындаушылар мен оны орындау уақыты, жұмыс нәтижелерiнiң практикада iс жүзiне асырылуы туралы деректер;

      ұсынылушы туралы мәлiметтер: фамилиясы, есiмi, әкесiнiң есiмi, туған күнi, айы, жылы, жұмыс (оқу) орны, атқаратын қызметi, ғылыми дәрежесi, ғылыми атағы, жұмысы мен үйiнiң мекен-жайы, қызмет және үй телефондарының номерлерi;

      ұсынылушының соңғы бес жыл iшiнде жарияланған ғылыми еңбектерiнiң тiзiмi, сондай-ақ басты жұмыстарының көшiрмелерi (3-тен көп емес), монографияларға, кiтаптарға, кiтапшаларға қатысты аннотациялар;

      бiрлесе орындағандардың әрқайсысының шығармашылық үлесi туралы анықтама болуы тиiс.

      Материалдарға ұсынылушының негiзгi жұмыс (оқу) орны әкiмшiлiгi басшысының қолы қойылып және ұйымның мөрiмен расталуы керек.

      7. Қазақстан Республикасының Ұлттық ғылым академиясы ұсынылған жұмыстарды сараптау және бағалау, конкурстық iрiктеу жүргiзу үшiн Жер туралы ғылым саласындағы республиканың жетекшi ғалымдарынан сараптау комиссиясын құрады.

      Сараптау комиссиясы сыйлық беруге ұсынылған ғалымдар кандидатураларының тiзiмiн әзiрлеп, оны Қазақстан Республикасы Ұлттық ғылым академиясы Төралқасының қарауына тапсырады.

      8. Сыйлық беруге ұсынылған ғалымдардың кандидатуралары Қазақстан Ұлттық ғылым академиясының қарауына өткен соң Қазақстан Республикасы Министрлер Кабинетiнiң бекiтуiне ұсынылады.

      9. Сыйлық беру туралы шешiмдi Қазақстан Республикасының Министрлер Кабинетi шығарады және лауреаттар мен жұртшылыққа сыйлық беру туралы шешiм қабылданған күннен бастап бiр ай iшiнде республикалық газеттер, Қазақстан Республикасы Ұлттық ғылым академиясының ғылыми журналдары арқылы хабарланады.

      10. Жер туралы ғылым саласындағы академик Д.А. Қонаев атындағы сыйлыққа деген қаражат iргелi зерттеулер бағдарламаларын қаржыландыруға арналған бюджет қаражаты есебiнен бөлiнiп отырады.

      11. Жер туралы ғылым саласындағы академик Д.А. Қонаев атындағы сыйлықты Қазақстан Республикасының Ұлттық ғылым академиясы бередi (жiбередi).

      12. Жер туралы ғылым саласында академик Д.А. Қонаев атындағы сыйлық беруге арналған конкурс өткiзу тәртiбi туралы Нұсқаулықты әзiрлеу Қазақстан Республикасының Ұлттық ғылым академиясына жүктеледi.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК